700 dollara Avropaya 21 günlük səfər – Gəzəyənlər\n700 dollara Avropaya 21 günlük səfər\nDostlar, söz verdiyim 21 gün Avropa səfərimin detallarını yazmağa çalışacam. Əvvəla qeyd edim ki, ümumilikdə 700 dollar xərcim çıxıb. Buna bütün biletlər, sənədləşmə, qalacaq yerlər və yemək daxildir. Çexiya, Polşa, Slovakiya, Avstriya, Macaristandan və gediş-gəliş yeri Gürcüstandakı şəhərlər də daxil olmaqla 12 şəhərdə oldum. Bu barədə deyiləcək sözlər çox olacağına görə hissə-hissə paylaşmağı düşünürəm. Gəlin başlayaq.\nNecə oldu ki, bu səfəri etmək qərarına gəldim?\nAvropaya getmək həmişəki arzum olub, əvvəllər bir neçə dəfə Gürcüstan, Türkiyə, Belorusiya və UK də olmuşam amma bunların hamısına qrup şəklində ən az 5 nəfər ilə və hər şey planlaşdırılmış şəkildə getmişəm. Müxtəlif təlimlər, seminarlar və s hər zaman təşkilatçılar tərəfindən hər bir detalına qədər planlaşdırılıb. Amma bu dəfə elə olmadı.\nPolşanın Poznan şəhərində yerləşən Adam Mickieviç universiteti və Amerikanın Stonybrook universitetinin ortaq layihəsi olan ‘News Literacy’ yəni Media savadlılığı təlimində iştirak haqqı qazandım. (Layihə haqqında ətraflı məlumat yaxud necə seçilməyimi bilmək istəyirsizsə, şərh böməsində qeyd edərsiniz, əlavə post paylaşaram) Layihə 8-12 iyul 2018 ci il tarixlərində Poznan şəhərində keçirilirdi. Və mən təşkilatçılardan xahiş etdim ki, dəvət məktubumdakı günləri bir az daha uzun göstərsinlər ki, mən başqa ölkələri də gəzə bilim. Visa üçün müraciət edən zaman bir çöx sənədlər tələb olunur ki, bunlardan başlıcası qalacağın yer ilə bağlı yerdi. (Burdan Visa ilə bağlı mövzulara girsəm yenidən mövzu uzanacaq deyə maraqlıdısa sizə əgər visa proseduru şərhlərdə qeyd edərsiz, əlavə bir post da o barədə paylaşaram)\nUzun sözün qısası, vizamı 21 günlük aldım və səfərimə hazırlaşmağa başladım. Mən seçilmək xəbərimi eşidən kimi ilk etdiyim iş bilet almalq idi ki, bu da səhvdir, diqqətinizdə olsun belə etməyin. Xüsusilə Wizzair kimi loW cost uçuşları çox ucuz olduğuna görə bileti aldıqdan sonra qaytarmaq mümkün deyil. Bakıdan Polşaya birbaşa uçuş baha olduğuna görə mən Gürcüstanın Kutaisi şəhərindən getməyi seçdim. Kutaisi- Praqa biletini 80$ a 3 iyul tarixinə aldım. Ona görə dəvət məktubu və visa məsələlərini bu tarixə uyğunlaşdırmaq üçün bir balaca çətinlik çəkmişdim, amma xoşbəxtlikdən bütün problemlərhəll oldu. ^_^\n3 iyul- 21 iyul tarixlərində Şengen zonasında aşağıdakı şəhərlərdə oldum\nMənə görə səfərin ən çətin tərəfi planlaşdırma hissəsidir. Hər bir sənədin düşünülməsi, vaxtın düzgün bölünməsi, transportlar arası vaxtın əlaqələndirilməsi, qalacaq yerlərin tapılması və s. Qısaca belə ucuz səhayətimin altında yatan əsas tipsləri qeyd edim.\nYalnız uzun məsafədəki səhayəti təyyarə ilə etdim. Gürcüstan- Çexiya ( 80$), Macarıstan- Gürcüstan( 70$) olmaqla 150 $\nÇoox nadir hallarda restoranda yemək yedim. Əsasən fast food, yolüstü atışdırmalıq qidalar, və mağazadan alıb evdə bişirməklə yemək yeyirdim.\nQaldığım yerlərin əksəriyyəti şəhərlərdəki dost-tanış, bəzi hallarda isə Couchsurfing saytından tapdığım hostların evində qaldım. Cəmi iki gün hosteldə qaldım. Birinci Tiflisdə, ikinci isə Praqadakı couchsurfingdəki hostum hosteldə işdə oluğu üçün bir gecəsinə 15 avro verdim. O 15 avronu hələ də unuda bilmirəm ))\nAlış-veriş həvəskarı olduğum üçün bəzən çox çətinlik çəksəm də, lazım olmayan geyim və s. uzaq dursanız, əmin olun daha az xərciniz çıxacaq.\nBilet aldıqda diqqətli olun. Avtobusa geciksəniz əlavə xərc çıxır, Wizzair üçün əvvəlcədən özünüz check-in etməlisiz. Səyahət boyunca etdiyim ən böyük səhvlərdən biri də bunu unutmağımdır. Macaristan- Kutaisi təyyarısinə qaça-qaça çatdıqca məlum oldu ki, bir gün öncədən online check in etməyi unutmuşam və əlavə 45 avro ödəməliyəm buna görə. Gedəcəyim son nöqtə olduğuna görə cibimdə cəmi 10 dollar qalmışdı və dostum orda olmasa yəgin ki, ödəyə bilməyəcəkdim uçuşu itirəcəkdim və növbəti gün visa-dan əlavə bir gün qaldığım üçün deportasiya olacaqdım. Bunları orda işləyən operatora nə qədər izah etdimsə də, dinləmədi və tam Kərəmi ağlamaq tutmuşdu ki, Budapeştdəki dostum xilas etdi. Sözümün canı odur ki, online check-in etməyi unutmayın, imkan varsa üstünüzdə əlavə pul saxlayın, və yaxşı dostlarınız yanınızda olsun hər zaman ))\nHələ ki, deyəcəklərim bu qədər. Növbəti postda, səfərin Bakı -Tiflis hissəsindən başlayacam yazmağa )\nPaylaşdı: Ulker Eldarqizi\njamilafarzani September 17, 2018 September 18, 2018\nPrevious Previous post: Aşağı büdcə ilə Kiyev səfəri\nNext Next post: Bir gəzəyənin Türkiyə günlüyü – İzmir


Paşinyan “ağ bayraq” qaldırdı: Danışıqlara hazıram - Busaat.az\nErmənistanın Baş naziri Nikol Paşinyan müxalifətlə razılaşma olacağı təqdirdə növbədənkənar seçkilər keçirilə biləcəyini açıqlayıb.\nBusaat.az-ın xəbərinə görə, o parlamentdəki çıxışında bildirib ki, razılıq olsa seçkilər bu il baş tuta bilər. Hökumət başçısı müxalifət liderlərini danışıqlara çağırıb.\nPaşinyanın çıxışı zamanı parlament binasının ətrafında yüksək təhlükəsizlik tədbirləri görülüb. Əraziyə snayperlər yerləşdirilib. Parlamentin qarşısına toplaşan nümayişçilər onu istefa verməyə çağırıb.


Azərbaycanla Ermənistan arasında baş verənlər mövzusundan uzaq olanlar üçün vacib faktların qısa məcmuəsi. | Azərbaycan Demokratik Firqəsi\n1918-1920: Ermənistan hökuməti azərbaycanlıları ata-baba yurdlarından qovmaq məqsədi ilə Zəngəzurda etnik təmizləmələr aparır. Andranik və Njdenin rəhbərliyi ilə Azərbaycan əhalisinin bir qismi məhv edilir və bir qismi qovulur. O zamanın avropalı jurnalistlər belə Zəngəzurda mülki şəxslərin öldürülməsini qeydə aldılar.\n1 dekabr 1920-ci ildə Moskva rəhbərliyinin qərarı ilə Azərbaycanın Zəngəzur bölgəsinin böyük hissəsi Ermənistana verildi.\n18 fevral 1929-cu ildə Moskvanın qərarı ilə 657 km2 ərazisi olan Naxçıvan yaşayış məntəqələri olan Gurdbulaq, Horadiz, Ogbun, Almalı, Itgıran, Sultanbəy, Garsevan, Kilid, vs., habelə Zangilan rayonunun Nuvədi kəndi və Qazax rayonunun 4400 hektar meşə ərazisi Ermənistana verilir.\n1930 il : Moskvanın qərarı ilə Aldar, Lekvaz, Astazur kəndləri və Naxçıvanın digər yaşayış məntəqələri Ermənistana verildi və onların əsasında Meqri rayonu yaradıldı.\n1938 il: Moskvanın qərarı ilə Naxçıvanın Sədərək və Kərki kəndlərinin bir hissəsi Ermənistana verildi.\n1947-1953: SSRİ rəhbərliyinin qərarı ilə 150 min azərbaycanlı Ermənistanda kompakt yaşayış yerlərindən Azərbaycana köçürüldü.\n1969 ik: Moskvanın qərarı ilə Laçın rayonunun Qaragöl kəndi, Qubadlı rayonunun Çaisemi kəndi, Qazax rayonunun Kəmərli kəndinin ərazisi, Kəlbəcər rayonunun Zod ərazisi Ermənistana verildi.\n1982 il: Moskvanın qərarı ilə İncədərə ovası, Qazax rayonunun Kəmərli, Aslanbəyli və Qaymaqlı kəndlərinin ərazilərinin bir hissəsi Ermənistana verildi.\n1986il : Moskvanın qərarı ilə Qazax rayonunun 2500 hektar ərazisi Ermənistana verildi.\n25 dekabr 1988: Bütövlükdə Azərbaycan torpaqları üzərində yaradılmış Ermənistandan 250.000-dən çox azərbaycanlı əhalisinin deportasiyası başa çatdı.\n18 yanvar 1990: Erməni silahlı qüvvələri Naxçıvan Muxtar Respublikasının Kərki kəndini işğal edir.\n8 Avqust 1991: Ermənistan hökuməti son Azərbaycan kəndi Nuvədini dağıdır. Kəndin dinc əhalisi döyüldü və Ermənistandan qovuldu.\n25-26 fevral 1992-ci il tarixlərində Rusiya silahlı qüvvələrinin 366-cı motoatıcı alayının dəstəyi ilə erməni silahlı qüvvələri Xocalı şəhərinə hücum edərək azərbaycanlılara soyqırımı törətdilər və uşaqlar, qadınlar və qocalar daxil olmaqla 613 dinc sakini öldürdülər.\nRusiyanın hərbi, siyasi və maliyyə dəstəyi ilə erməni silahlı birləşmələri 8 may 1992-ci ildə Şuşa şəhərini, 18 may 1992-ci ildə Laçın, 2 aprel 1993-cü ildə Kəlbəcər və 23 iyul 1993-cü ildə Ağdamı , 23 Avqust 1993 - Füzuli, 23 Avqust 1993 - Cəbrayıl, 31 Avqust 1993 - Qubadlı, 29 Oktyabr 1993 - Zangilan rayonlarını işğal etdilər\n1991-1994-cü illərdə Azərbaycanın əraziləri - Dağlıq Qarabağ və ona bitişik 7 rayon işğal edildi: Kəlbəcər, Laçın, Qubadlı, Cəbrayıl, Zəngilan, Ağdam və Füzuli.\nHal hazırda şanlı Azərbaycan ordusu itirilmiş və işğal olunmuş torpaqlar uğrunda savaş aparır


Baxın, bu 'rəngli' yeni rəng sənətinizə necə ilham verə bilər - Yaradıcılıq ilhamı - 2021\nNiyə növbəti sənət əsərinizi çiçəkləməyəsiniz?\nDünyadakı ən populyar rəngin qeyd edilməsində - ən azı mənə - və indi Crayola'nın "xoşagəlməz" son buraxılışı ilə birlikdə ümumi sənət mövzularının siyahısını topladıq, bunların hamısı xoşagəlməz şəkildə (həmişə nəzərdə tutulur) rəng mavi.\nVə əgər mənim qədər sürətli bir tarix dərsini sevirsinizsə, burada Prussiya Mavi (Bluetiful-ın arxasında ilham) olan təsadüfən doğulması haqqında oxuyun.\nBəzi mavi elementləri özündə cəmləşdirən mənzərələrdən tutmuş mənzərələrə qədər hər şeyi dəyişə bilərsiniz. Aşağıdakı mavi ilhamı yoxladıqdan sonra sənət əşyaları toplamağa hazır olun. Zövq alın!\nMavi rəngdə olun\nNiyə sonrakı həyatınıza mavi bir pop əlavə etməyəcəksiniz? Canlı bir vaza, mavi süfrə (və ya mavi süfrə), bir fincan üzüm və ya bəzi ləzzətli mavi meyvələr ola bilər. Daha möhkəm, göz oxşayan bir görünüş üçün mavi rəngə keçin.\nMavi dənizlər üzərində üzmək\nOh seascapes, mənim ən sevimli rəsm mövzusu! Rahatlıq hissi yaratmaq üçün əlavə edə biləcəyiniz ton zəngin mavi rəng var - və ya daha çox xaotik mənzərələr, möhkəm dalğalar kobud dalğalara çırpılırsa. Arsenalınızdakı mavi rəng ilə dalğanı möhtəşəm dəniz sahillərinə çəkə bilərsiniz.\nMavi göyləri rəngləyin ... 'Mavi göydən başqa bir şey'\nÇox vaxt göy, demək olar ki, buludların ağları ilə qarışan zərif solğun mavidir. Digər vaxtlarda, səma altındakı ağacların yaşıllıqlarını mükəmməl şəkildə tamamlayacaq qədər zəngin, dərin bir firuzədir. Və sonra, qaranlıq, cəsarətli bir donanma da ola bilər, əhatə etdiyi hər şey üzərində demək olar ki, maska effekti yaradır.\nGöyü rəngləyərkən imkanlar hədsiz dərəcədədir. Buna görə əylənin və ilham tətilinə icazə verin!\nMavi üçün bir gözünüz varmı?\nBəzən gözlərdəki parlaqlıq, məsələn rəngli mavi ilə, portretin izləyicinin diqqətini çəkməsi üçün lazım olan şeydir - xüsusən palitranın qalan hissəsi yumşaq və səssizdirsə.\nBir lələk quşları ... Birlikdə sürün (xüsusilə mavi olduqda)\nKiçik mavi şabalıdlar, ay meduza, mavi ceyslər, mavi qurbağalar, mavi kəpənəklər, tovuz quşları, mavi gözlü kittens, Dory ... oh mənim! Mavi heyvanların çox olduğunu kim bilirdi? Sevimli canlıların çeşidindən seçimlərinizi götürün və yaradıcılığınız boşalsın!\nMavi çiçək gücü\nDoğrudur, rəngləmə və ya çiçək çəkərkən rəng imkanları demək olar ki, sonsuzdur. Bununla birlikdə, sərin mavi bir kompozisiyada sakitlik yarada bilər.\nJean Haines'i dinləmək və seyr etməkdən zövq almadığına görə, aşağıda mavi rəngli lentlərin rənglənməsi haqqında qısa bir təlimat var! (Bonus ucu haqqında danışın!)\nSənəti sənətə həvəsləndirən hansı rəngdir? Aşağıdakı şərhlərdə bizə deyin!\nVideoya baxın: Qara, qırmızı, yaşıl, sarı, mavi. Renglerle boyama. (Iyun 2021).\nCopyright 2021 \_ Rəssamlar Şəbəkəsi - Rəssamlar Birliyi üçün yaradıcı məzmun, təhsil və məhsullar \_ Baxın, bu 'rəngli' yeni rəng sənətinizə necə ilham verə bilər


Dünya xəbərləri » Страница 687\nMedia Xəbərləri » Dünya xəbərləri » Страница 687\nUkrayna gələn ay belə işğal olunacaq\nYaxın aylar ərzində Rusiya Ukraynanın geniş miqyaslı işğalına başlaya bilər. Axar.az xəbər verir ki, bu açıqlama ilə ehtiyatda olan ukrayn general Vadim Qreçaninov çıxış edib. O, Putinin öz planlarını aprel-may ayları ərzində reallaşdıra biləcəyini deyib: “İndi Ukraynada provokasiyalar\nYazar: Məmməd Məmmədov Tarix: 3-03-2015, 01:48\n30 minlik ordu hücuma keçdi (VİDEO)\nİraq hökuməti hətta onların əfv edəcəklərinə də söz veriblər İraq Tikrit şəhərinə nəzarəti bərpa etmək üçün 30 minlik ordu ilə havadan və qurudan əməliyyatlara başlayıb. Mediaxeberleri.az xəbər verir ki, ANS TV-nin məlumatına görə, Bağdanın qərbində olan Tikrit şəhəri 9 ay əvvəl İŞİD\nYazar: Aygün Tarix: 3-03-2015, 01:41\nRekord çəkiyə malik 10 aylıq körpə\n“İki həftədən bir yeni paltar alırıq”. Hindistanın şərqində yerləşən Jharkhand əyalətində 10 aylıq uşaq Aliya Saleem sürətlə kökəlməkdən əziyyət çəkir. Mediaxeberleri.az Qafqazinfo-ya istinadən xəbər verir ki, Daily Mail ailənin çətinlikləri barədə reportaj hazırlayıb. Reportajda 10 aylıq\nYazar: Aygün Tarix: 3-03-2015, 01:04\nUkrayna Rusiya səfirini geri çağırdı – Təcili\nUkrayna Rusiyadan öz səfirini geri çağırıb. Axar.az xəbər verir ki, bu açıqlama ilə Ukrayna Xarici İşlər Nazirliyinin sözçüsü Yevgeni Perebiynis çıxış edib. Ukraynalı diplomat Vladimir Yelçenko Kiyevə məsləhətləşmə üçün çağırılıb. Perebiynisin sözlərinə görə, hələlik Moskvada Ukraynanın\nYazar: Aygün Tarix: 3-03-2015, 00:31\nParis Descartes Hüquq fakültəsində keçirilən “Türkiyə və Fransada dünyəvilik” konfranınsa məruzəçi kimi qatılan Türkiyənin Fransadakı səfiri Hakkı Akil boyalı təcavüzə məruz qalıb. Modern.az xarici KİV-ə istinadən xəbər verir ki, hücumu erməni əsilli bir fransızın həyata keçirdiyi\nYazar: Aygün Tarix: 3-03-2015, 00:14\nLos-Ancelesdə Xocalı qırğınını törətmiş erməni hərbçilərinin hərəkətləri pislənib\nAmerikanın “The Huffinqton Post” qəzeti Los-Ancelesdə yaşayan ravvin Yona Bukstaynın “Xocalı üçün dua: kədər və ümidlər” sərlövhəli məqaləsini dərc edib. (http://www.huffingtonpost.com/rabbi-yonah-bookstein/yizkor-for-khojaly-sharing-sorrow_b_6749450.html). Ravvin öz məqaləsində Los-Anceles\nYazar: Aygün Tarix: 2-03-2015, 23:42\nİŞİD twitter rəhbərini ölümlə hədələdi\nİŞİD “Twitter”in rəhbəri Jack Dorseyiyə qarşı çağırış edib. Qafqazinfo.az sol.ru-ya istinadən xəbər verir ki, İŞİD terror qurumu tviterdə onlara məxsus səhifələrin silməsinə görə, sosial şəbəkə rəhbəri Jack Dorseyi ölümlə təhdid edib. İŞİD üzvləri tviter rəhbəri ilə bərabər, qurumun işçilərinin\nYazar: Aygün Tarix: 2-03-2015, 23:28\nİndi də Sobçak ölümlə hədələnir\nTanınmış televiziya aparıcısı Kseniya Sobçak Rusiya müxalifətinin nümayəndəsi, tanınmış siyasətçi Boris Nemtsovun qətlindən sonra Twitter səhifəsində təhdid dolu mesajlar alır. Bu barədə "Ukrinform" məlumat yayıb. Bildirilir ki, ona sosial şəbəkə istifadəçiləri belə yazırlar: "Növbəti dəfə səni\nYazar: Aygün Tarix: 2-03-2015, 22:50\nSavaşa hazırlıq gedir\nKanada Mərkəzi və Şərqi Avropaya 125 hərbçi göndərir Kanada NATO-nun bazalarında hərbi təlim keçməsi üçün Mərkəzi və Şərqi Avropaya 125 hərbçi göndərib. ANS PRESS-in xəbərinə görə, bu barədə ölkənin Müdafiə Nazirliyi məlumat yayıb. Bildirilib ki, NATO-un qırıcıları fevralın 26-da saat 13:30-da\nYazar: Məmməd Məmmədov Tarix: 2-03-2015, 20:03\nRusiya tankı belə məhv edildi - Video\nUkraynanın "Tesla" adlı xüsusi hərbi qrupu Debaltsevoda Rusiya tankını məhv edib. Axar.az xəbər verir ki, bu barədə "Tesla"nın partizan dəstəsinin rəhbərlərindən Aleksandr Qladkiy Feysbuk hesabında məlumat verib. Rusiyaya məxsus tankın partladılması anının görüntülərini təqdim edirik:\nYazar: Aygün Tarix: 2-03-2015, 08:49\n1 ... 683 684 685 686 687 688 689 690 691 ... 708


3 otaq, köhnə tikili #11674 *\nXətai rayonu Məzahir Rüstəmov küçəsi,Əhmədli metrosu 7-8 deqiqelik yaxın 9 mərtəbəli LENİNQRAD layihəli binanın 8-ci mərtəbəsində, sahəsi 80 kv.m., olan 3 otaqlı TƏMİRSİZ mənzil satılır.Mənzilin həyəti geniş, Su-qaz-işıq daimi, istilik sistemi mərkəzidir. Ətrafında məktəb, baxça, 7 saylı poliklinika,BIZIM hipermarket, lisey 88 saylı,Bravo hipermarket, marketlər və s. ticarət obyektləri yerləşir. SƏNƏD KUPÇA (ÇIXARIŞ). START QİYMƏT 83000 AZN.\nÜnvan:Bakı, Xətai, Məzahir Rüstəmov Küçəsi


Azərbaycanda uçot dərəcəsi – KƏSKİN ARTDI – Azinforum.az İnformasiya Portalı\nAna səhifə / Kriminal / Azərbaycanda uçot dərəcəsi – KƏSKİN ARTDI\nAzərbaycanda uçot dərəcəsi – KƏSKİN ARTDI\n2016-cı il sentyabrın 14-dən Azərbaycanda uçot dərəcəsi 15% təşkil edir. Bu barədə Mərkəzi Bankdan məlumat verilib.\nXəbər verildiyi kimi, sonuncu dəfə uçot dərəcəsi 2016-cı ilin avqust ayında nəzərdən keçirilib və 8 avqust tarixindən 7%-dən 9,5%-dək artırılıb.\n“Mərkəzi Bankın qərarı ilə sentyabrın 14-dən uçot dərəcəsi 9,5%-dən 15%-dək, likvidlik əməliyyatları üzrə faiz dəhlizinin yuxarı həddi 15%-dən 18%-dək, aşağı həddi 4%-dən 12%-dək artırılıb”, – deyə bankdan bildirilib.\nUçot dərəcəsinin yüksəldilməsi barədə qərar antiinflyasiya tədbirləri çərçivəsində qəbul olunub. “Bu zaman tədiyə balansı ilə bağlı vəziyyət və valyuta bazarında tendensiyalar da nəzərə alınıb”, – deyə məlumatda vurğulanır.*\nÖncəki ABŞ Gülənin ekstradisiyası məsələsinə diqqətlə yanaşır\nNövbəti “Azərsu” kanalizasiya üçün 75 milyon dollar kredit aldı


YAP ötən müddət ərzində xalqın sarsılmaz etimadını qazanıb\n27 Oktyabr 2015 10:58\nMilli Məclisin deputatlığına namizəd, MM-in komitə sədri, Azərbaycanın AŞPA-da nümayəndə heyətinin rəhbəri Səməd Seyidov\n- Səməd müəllim, noyabrın 1-də ölkəmizdə parlament seçkiləri keçiriləcək. Ümumiyyətlə, Azərbaycanda keçirilən seçkilərin beynəlxalq əhəmiyyəti barədə nə deyə bilərsiniz?\n- Azərbaycan regionun lider ölkəsi olmaqla yanaşı, həm də davamlı inkişafa malik olan ölkələrdən biridir. Azərbaycanın iştirakı olmadan regionda hər hansı bir layihənin həyata keçirilməsini təsəvvür etmək belə mümkün deyil. Ona görə də dünyanın diqqəti Azərbaycandadır və bu, seçkilər dövründə də belədir. Onu da deyim ki, Azərbaycan dünyada əhəmiyyətli rol oynadığına, öz gücü və potensialını davamlı surətdə artırdığına görə ölkəmizə qarşı seçkiqabağı müəyyən təzyiq kampaniyaları başladıldı. Bu, müəyyən beynəlxalq təşkilatların timsalında da müşahidə edildi. Bəlli olduğu kimi, ATƏT-in Demokratik Təsisatlar və İnsan Haqları Bürosu Azərbaycanda seçkiləri müşahidə etməkdən imtina etdiyini açıqlamışdı. Təşkilat texniki bir nünasdan bəhanə kimi istifadə edərək bu addımı atmışdı. Ardınca ATƏT-in Parlament Assambleyası da bundan imtina etmişdi. Amma biz Avropa Şurasında bu məsələni iki dəfə müzakirəyə çıxadıq və ölkəmizin mövqeyini müdafiə edə bildik. Avropa Şurasının müşahidə missiyasının Azərbaycana gəlişini təmin etdik.\nOnu da əlavə edim ki, bu gün Azərbaycanı istəməyən qüvvələrin ölkəmizin siyasi, iqtisadi potensialını, geniş xarici əlaqələrini nəzərə almamaq şansı yoxdur. Beynəlxalq təşkilatlardan müşahidəçilər gələcək, onlar seçkiləri müşahidə etməklə yanaşı, Azərbaycan reallıqlarını aşkar surətdə görəcəklər. Azərbaycanın inkişafına, müstəqil siyasətinə qısqanclıqla yanaşan həmin qərəzli qüvvələr isə öz istəklərinə nail ola bilməyəcəklər.\nÜmumiyyətlə, Prezident İlham Əliyevin rəhbərliyi ilə həyata keçirilən siyasət nəticəsində Azərbaycanın beynəlxalq mövqeyi daha da güclənir, ölkəmizə maraq artır. Biz beynəlxalq təşkilatlarda, xüsusilə də Avropa Şurasında öz maraqlarımızn müdafiəsi, ölkəmizin mövqeyinin möhkəmlənməsi üçün fəaliyyət göstəririk. Biz öz fəaliyyəmizlə həm də hər bir vətəndaşımızın mövqeyini beynəlxalq müstəvidə qoruyuruq. Azərbaycanda sabitliyin pozulmasını, vəziyyətin gərginləşməsini istəyən qüvvələrin niyyətləri isə iflasa uğrayır.\n- Azərbaycanın Milli Məclisi də geniş beynəlxalq əlaqələrə malikdir. Sizcə, ötən 5 il ərzində parlament öz fəaliyyəti ilə ölkənin xarici siyasətinə hansı töhfələr verib?\n- Əvvəla nəzərə çatdırım ki, ötən beş ildə beynəlxalq təşkilatların yüzlərlə nümayəndəsini qəbul etmişik, müxtəlif məsələlərlə bağlı danışıqlar aparmışıq. Beynəlxalq təşkilatların iclaslarını burada yüksək səviyyədə keçirməyə nail olmuşuq. Nümunə olaraq deyim ki, ATƏT-in Parlament Assambleyasının sesiyasını Azərbaycanda təşkil edərək böyük bir nailiyyətə imza atmışıq.\nAzərbaycan beynəlxalq əlaqələrini uğurla inkişaf etdirir, əlaqələrin əhatə dairəsini mütəmadi olaraq genişləndirir. Eyni zamanda, parlament səviyyəsində xarici əlaqələr inkişaf edir və bu ölkəmizin dünya arenasında mövqeyinin möhkəmlənməsinə mühüm töhfə verir. Biz, həmçinin parlament səviyyəsində beynəlxalq əlaqələrimizdə bir nömrəli problemimiz olan Dağlıq Qarabağ münaqişəsinin həlli məsələsinə dair prinsipial mövqeyimizi xüsusi olaraq ifadə edirik. Bu məsələdə bizim konkret mövqeyimiz ondan ibarətdir ki, Dağlıq Qarabağ münaqişəsi beynəlxalq hüquq normaları və Azərbaycanın ərazi bütövlüyü əsasında həllini tapmalıdır. Ümumiyyətlə, bilirsiniz ki, Azərbaycan münaqişənin həlli ilə bağlı bütün görüşlərdə və danışıqlarda siyasi iradə nümayiş etdirərək konfliktin nizamlanması yolunda konstruktiv fəaliyyət sərgiləyib.\nErmənistan-Azərbaycan, Dağlıq Qarabağ münaqişəsinin həlli ölkəmizin qarşıya qoyduğu ən prioritet məsələdir. Ermənistanın hərbi təcavüzü nəticəsində meydana çıxan bu münaqişə nəticəsində Azərbaycanın ayrılmaz tərkib hissəsi olan Dağlıq Qarabağ və yeddi ətraf rayon zəbt edilib, bir milyondan artıq soydaşımız qaçqın və məcburi köçkün həyatı yaşamağa məhkum olub. Azərbaycan konfliktin beynəlxalq hüquq normaları əsasında, ədalətli həllinə nail olmaq məqsədilə qlobal səviyyədə genişmiqyaslı iş aparır, beynəlxalq təşkilatlarla əməkdaşlığı genişləndirir. Müəyyən müddətdir ki, davam edən danışıqlar prosesində ölkəmiz nəinki öz həqiqətlərini dünyaya çatdıra bilib, həm də siyasi, diplomatik, iqtisadi, hərbi sahələrdə işğalçı Ermənistan üzərində aşkar üstünlüyə nail olub. Digər sahələrdə olduğu kimi, ölkənin ərazi bütövlüyü məsələsində də respublika rəhbərliyinin qətiyyətli və birmənalı mövqe sərgiləməsi bəzi xarici ermənipərəst qüvvələrin müxtəlif qərəzli niyyətlərini dəfələrlə iflasa uğradıb. Ermənistan-Azərbaycan, Dağlıq Qarabağ münaqişəsinin həlli ilə bağlı ölkəmizin mövqeyi tamamilə aydın və birmənalıdır. Azərbaycanın Ermənistan tərəfindən işğal olunmuş Dağlıq Qarabağ və 7 ətraf rayonu işğaldan azad edilməli, soydaşlarımızın yurd-yuvasına qayıtması və təhlükəsiz həyat şəraiti təmin olunmalı, daha sonra Dağlıq Qarabağın statusu məsələsi öz həllini tapmalıdır.\nBiz, həmçinin ikitərəfli və çoxşaxəli əlaqələrin sırf beynəlxalq hüquq normaları və milli maraqlar əsasında davam və inkişaf etdirilməsinin tərəfdarıyıq. Beş il ərzində həyata keçirilən siyasətin, görülən tədbirlərin nəticəsi kimi, Azərbaycanın mövqeyi beynəlxalq müstəvidə nəzərə alınır, ölkəmizlə əməkdaşlıq əlaqələri gücləndirilir və Azərbaycana qarşı təxribat cəhdlərinin nəticəsiz olduğu başa düşülür.\n- Bəs ötən beş il ərzində Azərbaycanın Avropa Şurasındakı nümayəndə heyəti öz üzərinə düşən vəzifələri hansı səviyyədə yerinə yetirib?\n- Hesab edirəm ki, nümayəndə heyətimiz uğurlu fəaliyyət göstərir. Əvvəla, bu müddət ərzində Azərbaycan nümayəndə heyətinin üzvləri Avropa Şurasında məruzəçilər seçildilər. 47 ölkənin, yüzlərlə millət vəkilinin təmsil olunduğu qurumda məruzəçi seçilmək asan deyil. Ayrıca, məruzəçi seçilmək üçün yetərli intellektual potensiala, nüfuza və mövqeyə sahib olmaq lazımdır. Digər tərəfdən, Azərbaycan nümayəndə heyətinin üzvləri Avropa Şurasının idarəetmə strukturlarında təmsil olunurlar. Onlar, həmçinin Avropa Şurasından kənar olan iclaslarda bu qurumun adından təmsilçi kimi çıxış edirlər. Bizim nümayəndələrimiz, eyni zamanda, Avropa Şurasının Monitorinq Komitəsinin başqa ölkələrin yoxlanılması üçün məruzəçisi rolunu oynayırlar, bu komitənin rəhbərliyində təmsil olunurlar. Bu, Azərbaycan nümayəndə heyətinin işinə verilən qiymət kimi xarakterizə edilməlidir.\nGöründüyü kimi, Azərbaycanın Avropa Şurasındakı nümayəndə heyəti olduqca aktiv və səmərəli fəaliyyət göstərir. Belə olmasa idi, Dağlıq Qarabağ münaqişəsi ilə bağlı yeni məruzə, o cümlədən Sərsəng su anbarı ilə bağlı məruzə qurumda müzakirəyə hazır vəziyyətdə olmazdı.\nOnu da deyim ki, vaxtilə qurumda Azərbaycanın nümayəndə heyətinin rəhbəri Prezidentimiz İlham Əliyev olmuşdur və Onun başlıca tapşırığı ondan ibarətdir ki, Azərbaycan nümayəndə heyəti bütün beynəlxalq təşkilatlarda, o cümlədən Avropa Şurasında aktiv təmsil olunsun, ölkənin mövqeyi qətiyyətli şəkildə ifadə və müdafiə edilsin. Məhz biz bu gün bu tapşırıqdan irəli gələn vəzifələrin uğurla yerinə yetirilməsi üçün aktiv fəaliyyətimizi davam etdiririk və hesab edirəm ki, ötən beş ildə əldə edilən nəticələr bunu göstərir. Burada iki məqamı qeyd etmək istəyirəm. Birincisi, Ştrasserin Azərbaycana qarşı qərəzli məruzəsinin qurumda qəbul olunmaması, ikincisi isə, seçki ərəfəsində Avropa Parlamentinin təxribat xarakterli çağırışına uyaraq Avropa təşkilatları Azərbaycana müşahidəçi göndərmədiyi halda, Avropa Şurasının parlament seçkilərinə nümayəndə göndərməsi həyata keçirilən işlərin real nəticəsidir.\n- Səməd müəllim, siz parlament seçkilərində Yeni Azərbaycan Partiyasını təmsil edirsiniz. Partiyamızın seçkilərdə şansını necə dəyərləndirirsiniz?\n- Öncə qeyd edim ki, Yeni Azərbaycan Partiyasının üzvü olmaq həm böyük şərəf, həm də məsuliyyətdir. Ümummilli lider Heydər Əliyevin ideyaları əsasında və Prezident İlham Əliyevin rəhbərliyi altında fəaliyyət göstərən YAP ötən müddət ərzində xalqın sarsılmaz etimadını qazanıb. Münki YAP xalqla birbaşa bağlı olan partiyadır.\nPartiyanın nüfuzu o qədər yüksəkdir ki, onun müəyyənləşdirdiyi siyasəti həyata keçirməyə məsuliyyət daşıyırıq. Biz – partiya tərəfindən irəli sürülmüş namizədlər daha aktiv və məsuliyyətlə fəaliyyət göstərməliyik ki, bizə göstərilən etimadı doğruldaq. Yeni Azərbaycan Partiyası Azərbaycan xalqının və dövlətinin maraqlarını ifadə edir, ona görə də biz öz fəaliyyətimizdə bu prinsipi, yanaşmanı əsas götürürük. Bu mənada partiyamızın seçkilərdə şansını çox yüksək qiymətləndirirəm və inanıram ki, xalqımız bir daha YAP-a etimad göstərəcək. Yenə də təkrar edirəm ki, böyük bir məsuliyyət bizi daha yüksək səviyyədə fəaliyyət göstərməyə və daha xalqa daha yaxın olmağa vadar edir. Ona görə ki, bu partiya xalqın içərisindən doğub, xalqla birdir və xalqın maraqları ilə yaşayan partiyadır.\n- Ötən beş il ərzində seçicilərlə ünsiyyətiniz necə olub, onların müraciətlərinə, praoblemlərinin həllinə hansı səviyyədə yanaşıbsınız?\n- Mən artıq dördüncü dəfədir ki, parlament seçkilərində iştirak edirəm. Mən seçicilərimlə alnıaçıq şəkildə görüşlərə gedirəm. Çünki ötən müddət ərzində elə olmayıb ki, seçicilərimin hansısa istəyi, problemi diqqətdən kənarda qalsın. İndiyə qədər seçicilərimin bütün müraciətlərinə həssaslıqla yanaşaraq öz üzərimə düşən öhdəlikləri məsuliyyətlə yerinə yetirmişəm. Onların məişət problemləri və müxtəlif məsələlərlə bağlı müraciətləri daim diqqət mərkəzində olub. Yəni bu problemləri də həll edirik. Çünki bu, bu, millət vəkilinin vəzifə borcudur və bu məsələyə daim diqqətli yanaşmaq lazımdır.\nBu yaxınlarda Xətai rayonunda seçicilərlə görüş keçirdim və orada səslənən fikirlər bir daha göstərdi ki, biz doğru yoldayıq. Bu nöqteyi-nəzərdən mənim seçicilərlə ünsiyyətim həmişə açıq olub. Onlar sərbəst şəkildə mənə müraciətlərini ediblər və mən da çalışmışam ki, insanların müraciətlərini yerinə yetirim. Yəni seçicilərlə unsiyyətim qarşılıqlı hörmət əsasında qurulub.\nQarşıdan gələn seçkilərin təbliğat-təşviqat kampaniyası çərçivəsində seçicilərimlə bir neçə görüşüm olub və bu görüşlər davam edir. Onu da qeyd edim ki, kütləvi görüşlərlə yanaşı, mən və səlahiyyətli nümayəndələr, təbliğat qrupunun üzvləri məhəllələrdə də görüşlər keçirərək onları seçkilərə dəvət edirik, eyni arzu və istəklərini dinləyib həll etməyə çalışırıq.


Azərbaycanlı aktrisanın intim səhnələrə çəkildiyi film təqdim olundu - FOTO/VİDEO\n4 Aprel 2019 11:45\nDünən Nizami Kino Mərkəzində çoxdandır səbirsizliklə gözlənilən və intim səhnələri ilə gündəm olan “Dalan” filminin qala gecəsi baş tutub.\nPublika.az xəbər verir ki, baş rollarında Ziya Ağa və Sevinc Əliyevanın oynadığı filmin rejissoru Elvin Rüstəmzadədir. Ekran işi rejissorun ilk tammetrajlı filmidir. Qadın və kişi xəyanətindən bəhs edən dramın ssenari müəllifi isə Səbinə Əhmədlidir.\nFilmdə eyni zamanda Oktay Mehtiyev, Manaf Dadaşov, Rasim Cəfər, Münəvvər Əliyeva, Türkay Cəfərli kimi aktyorlar çəkilib.\nBu yaxınlarda Moskvada keçirilən “QİTİS-ustad dərsi” festivalında “Ən yaxşı kişi rolu” nominasiyasının qalibi seçilən Ziya Ağayev rolu haqqında təəssüratlarını bölüşüb. O bildirib ki, ekran işi haqqında fikirləri müsbətdir:\n“Tamamilə mənə bir yad personajdır. Bir qədər gücsüz və cəsarətsiz obrazı canlandırmışam. Həyatda nə isə əldə etmək üçün sona qədər mübarizə aparmalısan. Bu filmdə ifa etdiyim personaj addım atsa da, sonradan geri çəkilir.\nDram qadın və kişi xəyanətindən bəhs edir. Təbii ki, tamaşaçılar tərəfindən birmənalı qarşılanmayacaq. Düşünürəm ki, xalqımız içi mən qarışıq yaxşı və pis anlayışını ortadan qaldırıb, ilk növbədə yerli filmlərimizi izləmək və kinoteatrlara getmək mədəniyyətini formalaşdırmalıdır. Hər halda öz məhsulumuzdur və bu işlər böyük əziyyətlər hesabına başa gəlir.\nTərəf müqabilim Sevinc xanımdır, onunla oyunumuz uğurlu alındı. Adətən bizdə aktrisalar müəyyən səhnələri oynamaqdan qorxur və çəkinirlər. Sevinc isə həm aktrisa kimi, həm də oynadığı rolu ilə mənim personajımdan daha cəsarətli çıxış edib. Yaratdığı obraz nələrəsə cəhd etdi və yaşaya bildi, onun cəsarətli addımlarının mənə çox köməyi olurdu”.\nDaha sonra aktyor “Qadını və kişini xəyanət etməyə sövq edən səbəblər nədir?” sualına belə cavab verib:\n“Səbəbləri müxtəlif ola bilər: vaxtında düzgün seçim edə bilməməkləri və yaxud valideynlərinin onlara qarşı göstərdiyi basqı, cəsarətsizlikləri və s. yüzlərlə nümunə göstərmək olar. “Dalan” tamaşaçılara onu vəd edir ki, qadın və ya kişi olmasından asılı olmayaraq xəyanət hər zaman ağır sonla nəticələnir. Gec-tez üstü açılacaq, üstü açılmasa belə, insanın daxili məni və vicdanı varsa, xəyanət onu mütləq məhv edəcək”.\nSevinc Əliyeva “Dalan” filmindəki roluna və sevişmə səhnələrinə görə müəyyən tənqidlərə məruz qalacağını gözlədiyini desə də, onun sırf Azərbaycanda olan problemlərdən bəhs etdiyini vurğulayıb:\n“Ola bilsin ki, filmi kimsə qınasın, lakin bəyənənlərin də az olmayacağına inanıram. Filmin ssenarisi ölkəmizdə son vaxtlarda tez-tez rastlanan hadisələrdən götürülərək ekranlaşdırılıb. “Dalan” insanı səhv addım atmağa məcbur edən səbəblərdən danışır. Kimsə səhv edəndə, biz onu dərhal qınamağa başlayırıq. Amma onun dərinliyinə enib məsələnin əsas mahiyyətini araşdırmırıq ki, o, bu addımı niyə atıb. Bəlkə illərlə yığılmış problemlər və mənəvi ağrıların təsiri ilə səhv etməyə məcbur qalır. Çalışmışıq ki, filmdə tamaşaçılara o səbəbləri göstərək”.\nLayihədə ərinə xəyanət edən qadını canlandıran aktrisa bildirib ki, bu mövzu ondan çox uzaqdır:\n“Ərinə xəyanət edən qadın haqqında fikir bildirmək çətin və bir qədər ağırdır. Bu mövzu şükür Allaha məndən çox uzaqdır. Ailənin möhkəm olması üçün hər iki tərəf bir-birinə qarşı diqqət və qayğı göstərməlidir. Qadın sevildiyini hiss etməlidir. Kişilərin isə xəyanət həmişə qanında və canında olub. Aygün Kazımova demişkən, kişilər, ay kişilər...”\nEkran işinin rejissoru Elvin Rüstəmzadə bildirib ki, əsas qəhrəmanların rolundan razı qalıb:\n“Aktyorlar istədiyimi göstərməsəydi, filmin qala gecəsi baş tutmazdı, yandırıb atardıq bir kənara. Film sadəcə qadın və kişi xəyanətindən bəhs etmir. Bütün cəmiyyətlərdə hər sahədə xəyanətlər var. Xəyanət yalnız qadın və kişi münasibətlərinə aid olan hərəkət deyil. Rəhbər öz işçisini, işçinin öz rəhbərini aldatması da, övladın anaya yalan danışması, hətta insanın öz dəyərlərini taplaması da onun özünə qarşı bir xəyanətdir. 90 dəqiqəlik filmdə bütün bu yalanları mümkün qədər əks etdirmək istəmişik.\nAzərbaycan tamaşaçısı “Dalan”ı yaxşı qarşılayacaq, lakin kinoteatr tamaşaçıları barədə bir söz deyə bilməyəcəm. “Dalan” cəmiyyətdə yaşanan xoşagəlməz olayların mənəvi güzgüsüdür. Heç kim güzgünün qarşısına keçib öz eybəcərliklərini görmək istəmir. Amma çoxları baxanda özünü görə biləcək, bəlkə də özünə nifrət edəcək və ümid edək ki, daha belə əməllər tutmaq istəməyəcək. Bir sözlə, dərs olacaq”.\nRejissorun isə “Qadını və kişini xəyanət etməyə sövq edən səbəblər nədir?” sualına münasibəti belə olub:\n“Başlıca amil diqqətsizlik faktorudur, çünki qadın daim özünə qarşı diqqət tələb edir, ən azından gözləyir. Və o, bu diqqəti istəməkdə tamamilə haqlıdır. Kişinin isə xislətində var, xəyanət etmədən yaşaya bilməz, yaradılışımız belədir. Sözsüz ki, heç birini normal qarşılamıram. Normal qarşılasam, bu fimi çəkməzdim”.\nTəqdimatda filmin yaradıcı heyəti ilə yanaşı müğənni Günay İbrahimli, aparıcı Zümrüd Bədəlova, aktyor Kamran Ağabaleyv, model Rüstəm Cəbrayılov, aktrisa Mehriban Zəki, rəqqasə Oksana Rəsulova, aktyor Qurban İsmayılov və başqaları iştirak edib.


"iPhone 7"nin ən böyük dəyişikliyi » Karabakhmedia.Az\nTarix:28-04-2016, 17:30 Kateqoriya:Manşet / Maraqlı\nSentyabrda təqdimatının keçirilməsi nəzərdə tutulan "iPhone 7"də “home” düyməsinin yenilənməsi nəzərdə tutulur. Karabakhmedia.az bildirir ki, çoxlarının adət etdiyi “home” düyməsinin yeni sensor düymə ilə əvəzlənəcəyi bildirilir.\n"Apple"in üzərində çalışdığı yeni "iPhone 7"nin daha bir xüsusiyyəti isə onun su keçirməyən bir sistemə sahib olmasıdır. Artıq telefonların yeni xüsusiyyətləri sınaqdan keçirilir.\n“Apple” daha bir yeniliyini təqdim etməyə hazırlaşır. Şirkətin yeni "iPhone 7 Pro" modelini də istifadəyə verəcəyi gözlənilir. Şirkətin sentyabrda müştərilərini “iPhone 7 Plus”la da sevindirəcəyi gözlənilir.\nÇoxları isə “iPhone 7 Plus"ın əvəzinə məhz "iPhone 7 Pro"nun təqdim ediləcəyini söyləyir. İddialara görə, “Apple” yeni telefonuna daha incə dizayn verəcək və alt tərəfinə “iPad Pro” kimi “Smart Connector” əlavə edəcək.


15-04-2019 13:49 - Sia.az - Siyasət 2\nMüdafiə Nazirliyi ilə Respublika Hərbi Prokurorluğu arasında imzalanan 2019-cu il üçün birgə tədbirlər planına əsasən Hərbi Dəniz Qüvvələrində görüş keçirilib. SİA-nın verdiyi məlumata görə, görüşdə hərbi qulluqçulara qarşılıqlı davranış qaydaları və münasibətlərin nizamnamənin tələblərinə uyğun qurulması barədə brifinq təqdim olunub.\nSonda görüş iştirakçıları mövzu ilə əlaqəli aktual məsələləri müzakirə edib və bu cür tədbirlərin keçirilməsinin vacibliyini vurğulayıblar.\nSİA-nın verdiyi məlumata görə, görüşdə hərbi qulluqçulara qarşılıqlı davranış qaydaları və münasibətlərin nizamnamənin tələblərinə uyğun qurulması barədə brifinq təqdim olunub.\nErmənistanın baş naziri Rusiya telekanallarına xəbərdarlıq:"Hesab edirəm ki, bu problem nəzərə alınacaq"\n15-04-2019 18:17 - Strateq.az - Siyasət\nErmənistanın baş naziri Nikol Paşinyan Rusiya telekanallarını dəqiq olmağa çağırıb. Nikol Paşinyan həmin telekanallara müraciət edərək deyib: “Ermənistanda xarici KİV-in yerli mətbuatdan daha çox azad olmaması ilə bağlı fikirlər səslənir.\nSosial müavinətlər artırıldı – Fərman\n15-04-2019 18:00 - Orman.az - Siyasət\nBu şəxsləri 50 manat cərimə gözləyir\n15-04-2019 17:30 - Olke.az - Siyasət\n15-04-2019 16:55 - Oxu.az - Siyasət\nAprelin 15-də Moskvada Rusiya tərəfinin təşəbbüsü ilə Rusiya, Azərbaycan və Ermənistan XİN rəhbərlərinin görüşü keçirilib. Martın 29-da Vyanada Azərbaycan prezidenti İlham Əliyev və Ermənistan baş naziri Nikol Paşinyan arasında əldə edilən razılığın inkişaf etdirilməsi üçün görüş iştirakçıları sərhəddəki və cəbhə xəttindəki vəziyyəti, eləcə də, humanitar sahədə əməkdaşlığın qurulmasının perspektivlərini müzakirə ediblər.\n15-04-2019 14:48 - Olaylar.az - Siyasət\nFikrimizcə, milli mənəvi dəyər(lər) dedikdə isə, ilk növbədə milli ideologiyanın yaranmasında mühüm rol oynamış milli sərvətlərimiz, mədəniyyətimiz, mənəviyyatımız, dilimiz, adət-ənənələrimiz, dini-fəlsəfi dünyagörüşümüz və s.\n15-04-2019 11:18 - Cia.az - Siyasət\n“Kyevo” A seriyası ilə vidalaşıb - VİDEO\n15-04-2019 00:52 - Ona.az - Siyasət\nİtaliya A seriyasında XXXII turun 6 oyunu keçirilib. Verona təmsilçisi sona 6 tur qalmış A seriyası ilə vidalaşıb. “Sassuolo” “Parma”, “Fiorentina” “Bolonya”, “Torino” “Kalyari” ilə sülhə imza atıb.\nLukaşenko Ərdoğan barəsində danışıb\n15-04-2019 18:02 - Sia.az - Siyasət\nSİA-nın xarici kütləvi informasiya vasitələrinə istinadən verdiyi məlumata görə, Lukaşenko bu barədə fikirlərinə daha sonra aşağıdakıları əlavə edib: “Mən Ərdoğanı dostum sayıram. Bizim hər ikimiz güclü və varlı Türkiyə ilə Belarus kimi vacib ölkə arasında əlaqələrrin yüksək səviyyəyə çatması üçün çox çalışmışıq.\n15-04-2019 13:06 - Sia.az - Hadisə\nEkologiya və Təbii Sərvətlər Nazirliyinin Milli Hidrometeorologiya Departamentindən SİA-ya verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Havanın temperaturu Abşeron yarımadasında gecə 9-13, gündüz 15-19, Bakıda gecə 11-13, gündüz 17-19 dərəcə isti təşkil edəcək.\nMoskvada XİN başçıları arasında görüş başlayıb\n15-04-2019 12:55 - Sia.az - Siyasət\nSİA-nın məlumatına görə, görüşün başlaması barədə Azərbaycan Xarici İşlər Nazirliyinin "Twitter" səhifəsində qeyd olunub.\nİzzət Bağırov məşhurların arxivi üzə çıxardı FOTO\n15-04-2019 12:30 - Sia.az - Mədəniyyət\nSİA-nın məlumatına görə, ifaçı "İnstagram" səhifəsində bir neçə il əvvəl çəkdirdiyi şəklini yayımlayıb. Fotoda xalq artisti Nazpəri Dostəliyeva, əməkdar artistlər Nüşabə Ələsgərli, Ruhəngiz Allahverdiyeva, bəstəkar Vüqar Camalzadə yer alıb.


Yol kənarında satılan qarpızları ALMAYIN - SƏBƏB\n“Yayda bəzi mövsümi meyvə-tərəvəz istifadə edərkən daha diqqətli olmaq məsləhətdir. Xüsusən də qarpız və yemiş seçərkən bir neçə məqama diqqət yetirmək vacibdir”.\nBunu Lent.az -ın sorğusuna cavab olaraq, Qida Təhlükəsizliyi Agentliyindən bildiriblər.\nQeyd olunub ki, zəhərlənmələrə bakteriya və onların toksinləri, viruslar, parazitlər və ya kimyəvi maddələrlə yoluxmuş qida və su qəbulu da səbəb ola bilər: “Araşdırmalar göstərir ki, zəhərlənmələrə əsasən qida məhsulları ilə düzgün davranmamaq, qidaların saxlanma və emal qaydalarına əməl etməmək səbəb olur. Havanın hərarəti bakteriyaların çoxalması üçün əlverişli şərait yaradır. Bu, qidaların tez xarab olmasına səbəb olur. Yayda bəzi mövsümi meyvə-tərəvəz istifadə edərkən də daha diqqətli olmaq məsləhətdir. Xüsusən də qarpız və yemiş seçərkən, bir neçə məqama diqqət yetirmək lazımdır. Qarpız kəsildikdə içərisindəki kütlənin yumşaq, damarlarının qabarıq gözəçarpan şəkildə olması nitratın miqdarının normadan artıq olmasının göstəricisidir. Nitrat, nitrit, yaxud pestisid qalıqlarının miqdarının çox olması qarpızın keyfiyyətinin pisləşməsinə və zəhərlənmələrə səbəb ola bilir. Qarpızın üzərində çürümə əlamətləri və çatlar olmamalıdır”.\nMəlumatda o da vurğulanıb ki, Günəş altında və yol kənarlarında satılan qarpız və yemişin alınması tövsiyə olunmur. Qarpızı və yemişi kəsməzdən əvvəl onu yaxşı yumaq, təmiz və quru bıçaqla kəsmək vacibdir: “Qarpız və yemişin kəsilən gün istehlak olunması məsləhətdir. Kəsildikdən sonra soyuducuda müvafiq rejimdə və düzgün qaydada saxlanmasına əməl edilməlidir”.


07 aprel, 2021 21:33\nRusiya və Çin sərhədləri yaxınlığında ABŞ-ın nəzarətində olan laboratoriyalarda bioloji silahlar hazırlanır.\nAzsiyasət.com yerli KİV-ə istinadən bildirir ki, bunu Rusiya Təhlükəsizlik Şurasının katibi Nikolay Patruşev deyib.\n“Bizə deyirlər ki, sərhədlərimiz yaxınlığında mülki sanitar-epidemioloji stansiyalar fəaliyyət göstərir. Amma onlar nədənsə amerikalıların onillərdir hərbi bilogiya sahəsində çalışdıqları Merilend ştatındakı Fort-Detriki xatırladır. Yeri gəlmişkən, diqqət yetirmək lazımdır ki, ətraf rayonlarda bu regionlar üçün səciyyəvi olmayan xəstəliklərin yayılması qeydə alınır”, - deyə Patruşev bildirib.


Jurnalistlərin binasında ev verdirmək adı ilə taksi şoferindən pul alıb\n13 Fevral 2018, 17:25\nBakının Bibiheybət ərazisində, jurnalistlər üçün tikilmiş binadan ev almaq istəyən bir xeyli adam var ki, indi prokurorluq, məhkəmə yollarında qalıblar. Onların işi hazırda Bakı Ağır Cinayətlər Məhkəməsində araşdırılır. Təqsirləndirilən şəxs qismində məhkəmə qarşısına çıxarılan isə «Zaman Press» qəzetinin baş redaktoru Gündüz Hüseynovdur.\nO, qəzetində işləyən, eləcə də başqa peşə sahiblərindən jurnalistlərin binasında ev verdirmək adı ilə ümumilikdə 264 min manat pul alıb qaytarmamaqda suçlanır. G.Hüseynova CM-nin 178.3.2 (külli miqdarda ziyan vurmaqla dələduzluq) maddəsi ilə ittiham verilib.\nFevralın 13-də məhkəmədə məlum olub ki, ev almaqdan ötrü pul vermiş adamların bir neçəsi dünyasını dəyişib. Onların yaxınları dindirilib.\nTaksi sürücüsü, müğənni necə jurnalist olub?\nŞahid Sveta Qarayeva deyir ki, həyat yoldaşı Bayram İsmayılov ev almaq üçün pul verib. Həyat yoldaşı taksi fəaliyyəti ilə məşğul olsa da, təqsirləndirilən G.Hüseynov ona öz qəzetinin adından jurnalist vəsiqəsi verib: «Həyat yoldaşım rəhmətə gedib. Gündüz Hüseynova 33 min manat pul vermişdi. Bizə söz vermişdi ki, jurnalistlərin binasından ev alacağıq. Jurnalistlərə ev veriləndə, siyahı açıqlananda bildik ki, Gündüz bizi aldadıb. Onu axtarmağa başladıq, zəng çatmadı...».\nB.İsmayılov pulu G.Hüseynova notarial qaydada verib. Başqa bir şahid Xalidə İsmayılova isə 41 min 500 manat verdiklərini deyir. Müğənni olduğunu və özünün də altı ay «Zaman Press»də çalışdığını söyləyən şahidin sözlərinə görə, qəzetdə anasının adından yazılar dərc olunurdu. Anası bir müddət öncə dünyasını dəyişib: «Anam məktəbdə dərs deyirdi. Gündüz Hüseynov bizə dedi ki, jurnalistlər üçün tikilən binadan ev ala bilər. Ona pul da verdik, amma sözünə əməl eləmədi...».\n«Mən belə bir qadının pulunu yemərəm» Prokurorla hakim bu şahidin söylədikləri ilə əlaqədar təqsirləndirilən baş redaktora suallar ünvanlasa da, o, cavablandırmaqdan imtina edib. Yalnız onu deyib ki, bu qadının pulunu özü yox, başqası «yeyib».\n«Məni KİV-in Həmkarlar İttifaqı «İlin jurnalisti» seçib. Mən heç vaxt Xalidə xanımın – iki körpəni təkbaşına böyüdən bir qadının pulunu yemərəm. O pul Xəyyam İsmayılovdadır. O «yeyib». Xəyyam məhkəmədə dindiriləndə bütün bu məsələlərə aydınlıq gətirəcəm», – təqsirləndirilən G.Hüseynov bildirib.\nCinayət işinin materiallarına əsasən, X.İsmayılov özü də ev almaqda ötrü 33 min manat pul verib. O, növbəti məhkəmə iclaslarının birində dindiriləcək. Bu iş üzrə məhkəmə fevralın 20-də davam edəcək. İndiyədək media işçiləri üçün Səbail rayonu ərazisində, Yeni Salyan yolunda iki bina istifadəyə verilib. Üçüncü binanın isə təməli qoyulub. Tənqidçilər hökumətin bu addımı medianı susdurmaq cəhdi sayır.


Reklam balonu - xidmeti xidmetler - XiDMETLER.AZ\nXiDMETLER.AZ ▸ Reklam, Dizayn, Çap ▸ reklam\nElan kodu: 96889\nGəl-Gəl Reklam Balonu\nReklam balonlarını istədiyiniz dizaynda (rəng, loqo, nömrə və sosial şəbəkə ünvanları) hazırlamaq mümkündür.\nHərəkətli, ikitərəfli və işıqlı balonlar məkanınızı daha cəlbedici edərək müştəri sayının artmağına kömək olacaqdır.\n3 metrlik - 420₼\n3,5 metrlik - 450₼\n4 metrlik - 480₼\nBizlə əlaqə saxlayaraq, gördüyümüz işlərin nümunəsi ilə tanış ola bilərsiniz.\nSponsorlu Reklam verilməsi problemi\nKim instagram sponsorlu reklam verərkən problem yaşayırsa bizlə əlaqə saxlasın 5 - 10 dəqiqəyə həll edək, qiymət 30 manatdır. Bundan başqa instagrama aid hər hansı bir problem olarsa bizə müraciət edin həll edək\nReklam sifarişi 25 il iş stajı\nPenoplast tort hazırlanması\nPenoplastan hazırlanır.Özümüz düzəldirik.Hər qiymətə var.\nÇap işlərinin görülməsi\nSalam aleykum size 5 deqiqe erzinde teklif edirem. Poligrafiya, çap işleri, vizitkart, flyer ve reklam işleri mövcuddur. Whatsapp aktivdir. Çatdırılma pulsuzdur\nMüştərinin istəyinə uyğun Loqo"lar hazırlanır, müştəriyə 5 müxtəlif loqo göstərilir və istədiyini seçir, loqolar 1gün ərzində təhvil verilir, qiyməy 10-20 Azn arası dəyişə bilir.\nQiymət ölçü, say və formaya görə dəyişir.\nŞəkillərdəki nümunələr öz əl işhlərimizin cüzi bir hissədir. Reklam da geyim kimi təmiz səliqəli zovqlu ve keyfiyyətli olmalıdır. Sizə də Səliqəli Zovqlü Keyfiyyətli bir Reklam lazımdırsa Buyurun Xidmətinizdəyik\nReklam ve Poliqrafya isleri)Baner vinil caplari.\nBayraqlar. Achilishda bayraq bezedilme. Bayraq bezeme. Yeni acilacaq obyektlerde reklam xarakterli bayraq sifarishleri qebul olunur. Toxunma war sifarisleri edilir. Lent kesimi ucun dest olur. Bayraqlar hem Azerbaycan\nŞərab evi üçün reklam\nAz istifade edilib isiqlanmasi var\nReklam ,cap, Metbee ,Baner vinil capi,Qelem karandas ,A4,A5 canta ves\nReklam 1in 1 di tezedi salon bağlandığı üçün satılır\narenda masinlar soyuducu ustasi usta xidmeti santexnik ustasi meiset texnikasi ustasi paltaryuyan ustasi yasamal sahdag turlari


“Azərbaycanda mal-qara üçün nəzərdə tutulan yemlik buğdadan çörək bişirilir” – Ekspertdən AÇIQLAMA – Yenicag.Az\nAna Səhifə Banner “Azərbaycanda mal-qara üçün nəzərdə tutulan yemlik buğdadan çörək bişirilir” – Ekspertdən AÇIQLAMA\nYeni Çağ Media Qrupu – Noyabr 12, 2019 - 14:34\n“Azərbaycanda istifadə olunan buğda 4-5-ci sinifə aiddir. Aşağı keyfiyyətli buğda olduğu üçün, həmin buğdanın qiyməti bahalaşmır”.\nBu sözləri Yenicag.az-a Qazaxıstanda taxılın qiymətinin artmasının Azərbaycanda çörəyin qiymətinə təsiri ehtimalını şərh edərkən, kənd təsərrüfatı üzrə ekspert Vahid Məhərrəmli deyib.\nO, Qazaxıstanda taxılın qiymətinin artmasının ciddi səbəbləri olduğunu bildirib:\n“Qazaxıstan çox böyük həcmdə taxıl istehsal edən ölkələrdən biridir. Ölkədə məhsuldarlığın, eləcə də istehsalın azalması, məhsulun maya dəyərinin artması taxılın bahalaşmasına gətirib çıxarıb. Azərbaycan Qazaxıstandan buğda almasa da, Qazaxıstanın Rusiya ilə ticari əlaqələri var. Onlar Rusiyadan taxıl idxal edib, digər ölkələrə ixrac edir. Bu da ümumi qiymətə təsir edə bilər”.\n“Azərbaycanda çörəyin qiyməti artmayacaq”,- deyən, ekspert bunu keyfiyyətsiz buğdanın bahalaşmaması ilə əlaqələndirib:\n“Azərbaycanda istifadə olunan buğda 4-5-ci sinifə aiddir. Aşağı keyfiyyətli buğda olduğu üçün həmin buğadanın qiyməti artmır, əksinə düşür. Azərbaycanda çörək keyfiyytəsiz buğdadan istehsal edildiyi üçün qiyməti də bahalaşmayacaq. Əksər ölkələrdə çörək bişirmədə 1, 2, 3-cu sinif buğdadan istifadə edilir. Azərbaycanda isə mal-qara üçün nəzərdə tutulan yemlik buğdadan çörək bişirilir. Yemlik buğdanın qiyməti elə də bahalaşmır”.\nAzərbaycan, çörək, Mal-qara,


"Niyə bütün beynəlxalq sanksiyaları təxirə salırsınız?" - Bəyanat\nSosial-iqtisadi 11/06/2021 19:27\nDiasporla İş üzrə Dövlər Komitəsindən verilən məlumata görə, bəyanatda bildirilib ki, Azərbaycan torpaqlarını işğaldan azad etdikdən və Ermənistan məğlubiyyətini qəbul edib, sülh razılaşmasını imzaladıqdan sonra nəhayət bölgəyə sülhün və əmin-amanlığın gəldiyini gözləmək olardı:\n“Lakin Ermənistan geri çəkildiyi Azərbaycan ərazilərində kütləvi şəkildə minalar yerləşdirməklə, mina xəritələrini Azərbaycana verməkdən imtina etməklə, erməni diversant qrupları yeni minalar yerləşdirilməsinə cəhd etməklə bir daha terrorçu xislətini və mədəni dövlətə çevrilmək niyyətində olmadığını göstərdi.\nİyunun 4-də xidməti vəzifələrini yerinə yetirərkən azərbaycanlı jurnalistlərin minaya düşüb həlak olması da bunu sübut edir”.\nDövlət səviyyəsində terrorçu siyasət yürüdən Ermənistanın artıq təkcə Azərbaycana deyil, bütün dünya ictimaiyyəti üçün təhdidə çevrildiyini vurğulayan TADƏHF beynəlxalq birliyə suallar ünvanlayıb:\n“Nədən insan hüquqlarına hörməti tətbiq və təşviq edən BMT Xartiyası tətbiq olunmur? Niyə “İrqi ayrı-seçkiliyin hər cür formasının ləğvi haqqında Beynəlxalq Konvensiya” və bəşəriyyətə qarşı cinayətlərə dair beynəlxalq konvensiyalar nəzərə alınmır? Məsələ Ermənistanın törətdiyi dövlət terroruna gəlincə, niyə bütün beynəlxalq sanksiyaları təxirə salırsınız?”\nAçar sözlər:Azərbaycan, BMT, Ermənistan, partlayış, terror\n11:27 Gürcüstanda son sutkada 2 mindən çox insan koronavirusa yoluxub


Dekabr ayının 13-də Naxçıvan şəhər prokurorluğunda vətəndaşların qəbulu keçirilib.\nDekabr ayının 11-də Naxçıvan Muxtar Respublikası Prokurorluğunda Azərbaycan xalqının ümummilli lideri Heydər Əliyevi anma mərasimi keçirilib.\nTədbirdə müasir Azərbaycan dövlətinin memarı və qurucusu, xalqımızın müdrik rəhbəri Heydər Əliyevin müasir Azərbaycanın tarixindəki rolu, demokratik və hüquqi dövlət quruculuğu istiqamətində həyata keçirdiyi uğurlu siyasət barədə ətraflı məlumat verərək qeyd olundu ki, Vətənini, xalqını zamanın sərt sınaqlarından çıxaran dahilər tarixin əbədiyyət zirvəsinə ucalırlar. Azərbaycanın şanlı səhifələrlə dolu müstəqillik tarixinin müəllifi, xalqımızın xilaskarı və qurucu lideri Heydər Əliyev belə dahilərdəndir.\nƏtraflı: NAXÇIVAN MUXTAR RESPUBLİKASI RPOKURORLUĞUNDA AZƏRBAYCAN XALQININ ÜMUMMİLLİ LİDERİ ...\nNaxçıvan Muxtar Respublikası Prokurorluğunun əməkdaşları noyabr ayının 30-da Naxçıvan Biznes Mərkəzində olmuşlar.\nMuxtar respublikamızda biznes mühitinin yaxşılaşdırılması və sahibkarlıq fəaliyyətinin dəstəklənməsi üçün yaradılan şərait iqtisadi inkişafda mühüm rol oynayır. Naxçıvanlı sahibkarların fəaliyyətinin əlaqələndirilməsi və onları vaxtaşırı olaraq bir mərkəzdə toplamaq ideyası, şübhəsiz, muxtar respublikada sahibkarlıq fəaliyyətinin geniş vüsət alması ilə bağlıdır. Hələ 2004-cü ildə əl işləri və sənət əsərlərinin sərgi və satışı, sahibkarların tədris-informasiya mərkəzi kimi fəaliyyətə başlayan mərkəz 2011-ci ildən Naxçıvan Biznes Mərkəzi kimi fəaliyyətini davam etdirmişdir. 2013-cü ildən isə mərkəz öz fəaliyyətini bu məqsəd üçün yeni inşa edilmiş binada davam etdirməkdədir. Biznes Mərkəzi kimi burada müasir tələblərə uyğun bütün şərait yaradılmışdır.\nƏtraflı: Naxçıvan Muxtar Respublikası Prokurorluğunun əməkdaşları Naxçıvan Biznes Mərkəzində olmuşlar\nKəngərli rayon prokurorluğunda “Prokurorluğun normativ hüquqi aktları” informasiya sistemindən istifadə qaydaları ilə bağlı tədbir keçirilib\nNoyabr ayının 26-da Muxtar Respublika Prokurorluğunun Hüquqi təminat və informasiya şöbəsnin təşkilatçılığı ilə Kəngərli rayon prokurorluqları əməkdaşlarının iştirakı ilə Şərur rayon prokurorluğunda Azərbaycan Respublikası Baş Prokurorluğunun Elm-Tədris Mərkəzi tərəfindən hazırlanan və xüsusi proqram təminatı ilə idarə olunan “Prokurorluğun normativ hüquqi aktları” informasiya sistemindən istifadə qaydaları ilə bağlı tədbir keçirilib.\nƏtraflı: Kəngərli rayon prokurorluğunda “Prokurorluğun normativ hüquqi aktları” informasiya sistemindən...\n9 -dən səhifə 40


Heydər Əliyev Fondunun həyata keçirdiyi layihələr Azərbaycana diqqəti daha da artırır – KƏLBƏCƏRTV\nMehriban xanım Əliyeva məqsədlərimizə nail olmaq üçün millətlər arasında qarşılıqlı əlaqəni quraraq, daha güclü münasibətləri yaradaraq, ekstremizm və ksenofobiya kimi maneələrin aradan qaldırılmasının vacibliyini çıxışlarının birində diqqətə çatdırıb: “… çalışırıq birgə tədbirlər görək ki, mədəniyyətlər və sivilizasiyalar arasındakı gərginliklər aradan qalxsın. Çünki onlar bəzi hallarda dini, mədəni və sosial məhdudiyyətlər yaradır”.\nFəaliyyətində təhsilə xüsusi önəm verən Heydər Əliyev Fondu “Yeniləşən Azərbaycana yeni məktəb” Proqramı çərçivəsində ölkənin müxtəlif regionlarında məktəblərin yenidən qurulması, müasir avadanlıqla təmin olunması, kitabxanaların ədəbiyyatla zənginləşdirilməsi istiqamətində mühüm işlər görür. Fondun “Təhsilə dəstək” layihəsi isə birbaşa tədrisin keyfiyyətinə təsir göstərən problemlərin həllinə – təhsil ocaqlarının əyani vəsaitlə, şagirdlərin lazımi dərs ləvazimatı ilə təmin olunmasına kömək edir.\nBu sırada Fondun beynəlxalq əməkdaşlıq çərçivəsində görülən işlərini də qeyd etməliyik. Belə əməkdaşlıq və müansibətlərin qurulması Azərbaycanın dünyaya nüfuzunun yayılmasına gətirib çıxarıb. Beynəlxalq əlaqələrin nəticəsində bu gün Fondla BMT-nin İnkişaf Proqramı arasında əməkdaşlıq sazişi, İSESKO ilə əməkdaşlıq haqqında Protokol, “Or-Avner” Beynəlxalq Fondu arasında əməkdaşlıq sazişi, YUNESKO, Azərbaycan Hökuməti və Heydər Əliyev Fondu arasında birgə layihənin icrasına dair saziş imzalanıb. Bütün bunlar Mehriban xanım Əliyevanın, mütəşəkkil olaraq, həyata keçirdiyi layihələr əsasında həllini tapıb. Bununla yanaşı, ABŞ, Rumıniya, Rusiya və Türkiyə kimi nufuzlu dövlətlərdə fondun nümayəndəlikləri yaradılıb. Bu artıq Azərbaycan həqiqətləri ilə bağlı reallıqların ictimayyətə çatdırılması haqqında çox məqamlardan xəbər verir.\nPrevious Pirallahı rayonu sürətlə inkişaf edir ŞƏRH\nNext Səndən hər şey düzəltmək olar


“Sözlər və nəsnələr” kitabı təqdim edildi - Fotolar\n16:51 06 Dekabr 2019 864 dəfə oxunub\n864 dəfə oxunub\nBu gün Azərbaycan Universitetində professor Qorxmaz Quliyevin orijinaldan tərcümə etdiyi Mişel Fukonun “Sözlər və nəsnələr” kitabının təqdimatı keçirilib.\nKulis.az xəbər verir ki, tədbiri giriş sözü ilə açan Azərbaycan dili və ədəbiyyat kafedrasının müdiri Ülviyyə Rəhimova kitabın ərsəyə gəlməsi ilə bağlı görülən işlər haqqında məlumat verib və əməyi keçənlərə təşəkkür edib.\nProfessor Qorxmaz Quliyev çıxışında kitabın tərcümə olunmasının ideyası və tarixçəsi, o cümlədən Mişel Fukoya müraciət etməsinin səbəbləri haqqında danışıb. Q.Quliyev qeyd edib ki, XX-XXI əsrlərin humanitar fikir tarixində böyük yeri olan Mişel Fuko insanı düşünməyə vadar edən mütəfəkkirlərdəndir və yeni ideyaların mənbəyi kimi çıxış edir. Fransız filosof oxucunun intellektual və emosional təşəkkülünə virtual təsir göstərərək insanın mahiyyətini üzə çıxarmağa qabildir.\nTənqidçi Cavanşir Yusifli kitabın ədəbi-elmi ictimaiyyət üçün böyük dəyər olduğunu bildirib və filoloji təfəkkürün formalaşmasında mühüm rol oynayan əsərlərin Azərbaycan dilində oxunmasının əhəmiyyətini vurğulayıb.\nTədbirin qonaqlarından professor Bədirxan Əhmədov tərcümə kitabın Azərbaycanın ədəbi və elmi ictimaiyyəti üçün böyük hadisə və yeni mərhələ olduğunu qeyd edib.\nSonda qonaqlarla xatirə şəkli çəkilib.


Qurban Qurbanov: “Mxitaryanın burda olmaması hamımız üçün yaxşıdı” – Ermənistanın İctimai Radiosu\nBaş səhifə | Bütün Xəbərlər | İdman | Qurban Qurbanov: “Mxitaryanın burda olmaması hamımız üçün yaxşıdı”\nQurban Qurbanov: “Mxitaryanın burda olmaması hamımız üçün yaxşıdı”\n“Arsenal”ın baş məşqçisi Unai Emeri Avropa Liqasının qrup mərhələsinin ilk turunda “Qarabağ”la səfər oyunu öncəsi mətbuat konfransı keçirib.\n“Hər bir turnir bizim üçün önəmli olduğundan, hər birinə eyni şəkildə hazırlaşrıq. Sabahkı matçı da belə olacaq. Nəzərə alsaq ki, ölkə daxilində səfərlər edirik, belə sıx qrafikə hazırıq. Mxitaryan Bakıya gələ bilməzdi. Bu oyuna mental olaraq ən hazırlıqlı futbolçularla gəlmişik.\nMxitaryan həftənin ilk 2 günündə xəstə idi. Remsi özü məndən xahiş etdi ki, Londonda qalsın. Çünki həyat yoldaşı hamilədi, qız övladı dünyaya gələcək.\nMənim işim futboldu. Siyasi məsələlərə qarışmıram. Bütün ölkələrə və insanlara hörmətim var”.\nBakıda, oktyabrın 4-də Avropa Liqasının qrup mərhələsinin ikinci turu çərçivəsində Londonun “Arsenal” klubu ilə görüşdən əvvəl “Qarabağ” klubunun baş məşqçisi Qurban Qurbanov mətbuat konfransı keçirib.\nRəqibin heyətində oynayan erməni futbolçu Henrix Mxitaryanın Bakıdakı oyuna gətirilməməsi məsələsinə toxunan Q.Qurbanov rəqibin düzgün addım atdığını deyib.\nFutbolu siyasətə qarışdırmağın əleyhinə olduğunu deyən “Qarabağın” çalışdırıcısı, bəzən bunsuz mümkün olmadığını deyib.\nO qeyd ed ib ki, belə hallarda klub öz futbolçusunu qoruyub saxlamaq istəyir və əlavə söz-söhbət ətrafında düşünmək istəmir.\n“Elə insanlar var ki, müharibədə öz əzizlərini itirib. Ola bilər ki, emosiolarını saxlaya bilməsinlər. Eyni anda 10-15 nəfər təzyiq edirsə, bu, hamının etirazı deməkdir. Ona görə klub düzgün addım atıb. Mxitaryanın olmaması hamımız üçün yaxşıdır. Onun oyundan qorxmağa yox, digər məsələyə görə”.


Əlixan Musayevdən cavab: “O, fitnəyə əl atır”\n760 14 Yanvar 2014 11:36 | Cəmiyyət\nƏlixan Musayev "Əbu Bəkr" məscidinin imamı Qamət Süleymanov və Mədinə Şəhəri Beynəlxalq İslam Universitetinin bir neçə məzunlarının adından imzalanan bəyanatına cavab verib.\nAzNews.az-a daxil olan bəyanatda Q. Süleymanovun onun barəsində səsləndirdiyi fikirlərə şərh verilib:\n"Guya mən, Əlixan Musayev Suriyaya gedərək vuruşan qardaşlara dəstək verir, mücahidlərlə yaxın təmasdayam, mövqeyim isə "xəvariclər" mövqeyinə daha uyğundur. Buna cavab olaraq aşağıdakıları bəyan etməyi zəruri bilirəm.\nƏvvəla Qamət Süleymanovun fəaliyyəti haqqında qısaca söz açmaq istərdim. "Əbu Bəkr" məscidi ətrafında baş verən məlum hadisələrdən sonra geniş kütlə arasında nüfuzunun get-gedə aşağı düşməsini görən bu adam artıq neçənci dəfədir ki, fitnələrə əl atır. Məni təkfirçilikdə ittiham edən Qamət, APA-da yayılan bəyanatla faktiki olaraq özü məni təkfir edir. Bunun da müəyyən səbəbləri var. İslam elmləri cəhətdən demək olar ki dərin məlumatı olmayan Qamətin ətrafında bir zamanlar toplaşan qardaşlar onun naşılığı və səriştəsizliyinə əmin olduqdan sonra daha doğru söz deyən, daha elmli insanların axtarışına çıxırlar.\nBunu anlayan Qamət isə, aşkar, intellektual elmi bəhslərdə aciz olacağını əvvəlcədən anlayaraq belə çirkin, İslama və müsəlmana yaraşmayan vasitələrə əl atır, yanındakı qardaşları da aldadır, səhv yola yönəldir.\nBu fitnə artıq əhli-sünnə vəl camaat arasında bir neçə xoşagəlməz qarşıdurmalara (İçəri şəhər məscidi, Müşfiqabad qəsəbə məscidi və başqa yerlərdə) gətirib çıxarmışdır. Bu da, bir müsəlman kimi, məni çox üzür və mən onun səhvlərini anlayaraq tövbə edib Allahdan bağışlanma istəməsi üçün Rəbbimizə dua edirəm.\nO ki, qaldı Suriyada baş verən döyüşlərdə iştirak etmək üçün bu ölkəyə yollanan azərbaycanlılara, mən dəfələrlə bəyan etmişəm və bir daha təkrarlayıram: Suriyadakı hazırkı şəraitdə gedən döyüşlərə qatılmaq sələf əqidəsinə ziddir. Həmçinin bununla bağlı dəlilə əsaslanan bir cihad fətvası da yoxdur. Əgər kimsə Suriyaya gedib əlinə silah alıb vuruşursa, fitnəyə uymuşdur.\nYeri gəlmişkən, məni Suriyada vuruşanlara dəstək verməkdə ittiham edən Qamətin özünün "Youtube"də yayılan videosunda ordakı terrorçulara "Allah onlara kömək olsun" kimi dua etməsi əks olunub. Bunu nəzərə alaraq bir daha təkrarlamaq yerinə düşər ki, Qamətin məni hədəfə almasının kökündə heç də İslam təəssübü, yaxud Suriyada öldürülən aldadılmış müsəlmanlara canı yanması dayanmayıb. Çox təəssüf ki, Qamətin məqsədi yalnız özünə rəqib hesab etdiyi ilahiyyatçıları nüfuzdan salmaqdır.\nBunun üçün məscidlərdə, qardaşlar arasında böhtan yaymaqdan tutmuş, mətbuatda, internetdə böhtan xarakterli anonum yazılar yaymağa qədər, hər cür müsəlmana yaraşmayan hərəkətlərə də indiyədək əl atılıb. Bu proses bu gün, dünən başlamayıb və uzun illərdir ki, davam edir.\nSonda isə bir daha bütün azərbaycanlı müsəlmanlara səslənərək bəyan edirəm ki, Qarabağ kimi poroblemi olan vətənimizi tərk edib Suriyada bəlli olmayan məqsədlər üçün pərdəarxası qüvvələrə xidmət etməkdən, ən acınacaqlısı isə, canlarını boş yerə fəda etməkdən vaz keçsinlər".